techiaith/cofnodycynulliad_en-cy huggingface dataset:
English: First of all, thank you for the hard work that you've done on this as well, and also for highlighting why CHCs are so important to our local communities. There's been some difficulty in getting a new public meeting together to update the community on this, partly because of the unwillingness of representatives of the practice to attend, but the reasons they give for their unwillingness to attend are quite interesting. The first is that they haven't heard from the steering group that was talked about - it's got to be at least a year ago now - to help smooth the way on this, but secondly and more importantly is that they haven't heard from ABMU. This is a health board that's already had some difficulties dealing with surgery issues in Porthcawl, and if they're not even prepared to engage now with you, hopefully, on this, then there are serious questions for me about how willing they're going to be to engage in GP cluster conversations, which are going to be critical to the vision we all have for the future.
Welsh: Yn gyntaf oll, diolch i chi am y gwaith caled rydych wedi ei wneud ar hyn yn ogystal, a hefyd am dynnu sylw at y rheswm pam y mae cynghorau iechyd cymuned mor bwysig i'n cymunedau lleol. Mae peth anhawster wedi bod i gael cyfarfod cyhoeddus newydd at ei gilydd i roi'r wybodaeth ddiweddaraf i'r gymuned ar hyn, yn rhannol oherwydd amharodrwydd cynrychiolwyr y practis i fod yn bresennol, ond mae'r rhesymau a roddant am eu hamharodrwydd i fynychu yn eithaf diddorol. Y cyntaf yw nad ydynt wedi clywed gan y grŵp llywio y soniwyd amdano - mae'n rhaid bod hynny o leiaf flwyddyn yn ôl bellach - i helpu i lyfnhau'r ffordd ar hyn, ond yn ail ac yn bwysicach fyth, nid ydynt wedi clywed gan PABM. Dyma fwrdd iechyd sydd eisoes wedi cael anawsterau wrth ymdrin â materion yn ymwneud â meddygfeydd ym Mhorthcawl, ac os nad ydynt yn barod hyd yn oed i ymgysylltu â chi yn awr ar hyn, yna mae cwestiynau difrifol gennyf ynglŷn â pha mor barod y byddant i gymryd rhan mewn trafodaethau am glystyrau meddygon teulu, sy'n mynd i fod yn hanfodol i'r weledigaeth sydd gan bawb ohonom ar gyfer y dyfodol.
English: Thank you. Just briefly, I work in a branch surgery in Penclawdd, which is several miles from the home - mission control - in Gowerton surgery, but it's expensive, premises wise. Premises budget needs to be looked at. It's also quite extravagant in terms of staffing and IT technology. None of that is insurmountable, particularly in view of new housing; it just needs organisation and a go-to attitude, but it requires money, organisation and political drive.
Welsh: Diolch. Yn fyr, rwy'n gweithio mewn meddygfa gangen ym Mhenclawdd, sydd sawl milltir o'r cartref - y ganolfan reoli - ym meddygfa Tre-gŵyr, ond mae'n ddrud o ran y safle. Mae angen edrych ar y gyllideb safleoedd. Mae hefyd yn eithaf afrad o ran staffio a thechnoleg TG. Nid oes dim o hynny'n anorchfygol, yn enwedig o ystyried tai newydd; mae'n gofyn am drefn, dyna i gyd, ac ymagwedd fentrus, ond mae angen arian, trefn ac ysgogiad gwleidyddol.
English: I thank the Cabinet Secretary for taking this intervention, and he makes a very valid point. This isn't - and, in fact, I would want to make sure that the existing Pencoed Medical Centre was part of this conversation, but there are good examples with Rhondda Cynon Taf. The proposal they're looking at in Mountain Ash at the moment is very much a partnership between the local authority, looking to identify sites, together with the health board, looking to identify could they do this as an all-singing, all-dancing, and teaching practice sort of thing. It's that partnership model that we want, but the difficulty I have, and this is why I'm asking you today, is actually getting all those people to come together. And I do understand, I would say to the Cabinet Secretary, that Pencoed Medical Centre have had their fingers burnt once on this before. They've been led up this thing, and I think they might be slightly reluctant. So, any help you can give to actually facilitate sitting down with trusted people around the table to say, 'Let's discuss this. How do we resolve this?' - . Because I know that there is a will from partners, from the health board, and from the authority and others to do this; we just need all players at the table.
Welsh: Diolch i Ysgrifennydd y Cabinet am gymryd yr ymyriad hwn, ac mae'n gwneud pwynt dilys iawn. Nid yw hyn - ac yn wir, buaswn yn hoffi sicrhau bod Canolfan Feddygol bresennol Pencoed yn rhan o'r sgwrs hon, ond mae yna enghreifftiau da gyda Rhondda Cynon Taf. Mae'r cynnig y maent yn edrych arno yn Aberpennar ar hyn o bryd yn sicr yn bartneriaeth rhwng yr awdurdod lleol, o ran edrych ar nodi safleoedd, ynghyd â'r bwrdd iechyd, o ran edrych ar nodi a allent wneud hwn yn bractis modern a blaengar o fath sy'n addysgu. Y model partneriaeth hwnnw rydym ei eisiau, ond yr anhawster sydd gennyf, a dyma pam rwy'n gofyn i chi heddiw, yw cael yr holl bobl hynny i ddod at ei gilydd mewn gwirionedd. Ac fe fuaswn yn dweud wrth Ysgrifennydd y Cabinet fy mod yn deall fod Canolfan Feddygol Pencoed wedi llosgi eu bysedd unwaith ar hyn o'r blaen. Maent wedi cael eu harwain ar hyd y peth hwn, ac rwy'n meddwl y gallent fod ychydig yn amharod. Felly, unrhyw help y gallwch ei roi i hwyluso eistedd o amgylch y bwrdd gyda phobl y gellir ymddiried ynddynt i ddweud, 'Gadewch i ni drafod hyn. Sut y gallwn ei ddatrys?' - . Oherwydd gwn fod ewyllys gan bartneriaid, gan y bwrdd iechyd, a chan yr awdurdod ac eraill i wneud hyn; rydym angen i'r holl chwaraewyr ddod at y bwrdd, dyna i gyd.
English: And that's the final point to finish on. I am happy to say that, yes, I am prepared to invest some time to try and get people to sit around the same table at the same time. So, both health boards, yourself, and any other local representatives that could and should be involved - . And, of course, to make sure that Pencoed are part of the conversation. So, a conversation with them and with their public, as opposed to a conversation about them, is what I'd like to see engineered, and I hope that all those people do take up the opportunity to do that to have some clarity for the local public about what the future holds, as everyone recognises there'll be more people in this part of Wales, not fewer, in the future.
Welsh: A dyna'r pwynt olaf i orffen arno. Rwy'n hapus i ddweud fy mod yn barod i fuddsoddi peth amser i geisio cael pobl i eistedd o amgylch yr un bwrdd ar yr un pryd. Felly, y ddau fwrdd iechyd, chi eich hun, ac unrhyw gynrychiolwyr lleol eraill a allai ac a ddylai fod yn rhan o'r peth - . Ac wrth gwrs, gwneud yn siŵr fod Pencoed yn rhan o'r sgwrs. Felly, sgwrs gyda hwy a chyda'u cyhoedd, yn hytrach na sgwrs amdanynt, yw'r hyn yr hoffwn ei weld yn cael ei drefnu, ac rwy'n gobeithio bod yr holl bobl sy'n manteisio ar y cyfle i wneud hynny yn sicrhau rhywfaint o eglurder ar gyfer y cyhoedd yn lleol ynglŷn â'r hyn a ddaw yn y dyfodol, gan fod pawb yn cydnabod y bydd yna fwy o bobl yn y rhan hon o Gymru, nid llai, yn y dyfodol.
English: The first item on our agenda this afternoon is questions to the First Minister, and the first question, Jenny Rathbone.
Welsh: Yr eitem gyntaf ar ein hagenda ni y prynhawn yma yw'r cwestiynau i'r Prif Weinidog, a'r cwestiwn cyntaf, Jenny Rathbone.
English: We're promoting sustainable transport by investing in our rail and bus services, by developing integrated public transport networks such as the metro in the north and south, ensuring active travel becomes more mainstream, and working with local partners to identify pinch-point areas and deliver infrastructure improvements to smooth traffic flow.
Welsh: Rydym yn hyrwyddo trafnidiaeth gynaliadwy trwy fuddsoddi yn ein gwasanaethau rheilffyrdd a bysiau, trwy ddatblygu rhwydweithiau trafnidiaeth gyhoeddus integredig fel y metro yn y gogledd a'r de, sicrhau bod teithio llesol yn dod yn fwy prif ffrwd, a gweithio gyda phartneriaid lleol i nodi ardaloedd lle y ceir tagfeydd a darparu gwelliannau i'r seilwaith i hwyluso llif y traffig.
English: Thank you, First Minister. I just wanted to specifically focus on how we're getting more people to bicycle, because I was very shocked when I had a delegation of year 12 students from St Teilo's, all of whom are 16 or 17, and none of them were bicycling to school. One of them even said, 'Oh, I live four miles away', as if that was a long way to bicycle. If we look at the statistics, less than 3 per cent of children aged five to 16 go by bike, but 30 per cent, or more, go by car. If we can't start with the current young generation, we're never going to get the modal shift they've got in places like Holland, where 40 per cent go by bike, and, in one city in Denmark - the second city - 80 per cent go by bicycle. So, what do you think the Government can do to really get that change in culture?
Welsh: Diolch, Prif Weinidog. Roeddwn i eisiau canolbwyntio'n benodol ar sut yr ydym ni'n cael mwy o bobl i feicio, oherwydd i mi gael fy synnu'n fawr pan gefais i ddirprwyaeth o fyfyrwyr blwyddyn 12 o Ysgol Teilo Sant, pob un ohonynt yn 16 neu 17 oed, ac nid oedd yr un ohonynt yn beicio i'r ysgol. Dywedodd un ohonynt hyd yn oed, 'O, rwy'n byw pedair milltir i ffwrdd', fel pe byddai hynny'n ffordd bell iawn i feicio. Os edrychwn ni ar yr ystadegau, mae llai na 3 y cant o blant pump i 16 oed yn mynd ar feic, ond mae 30 y cant, neu fwy, yn mynd mewn car. Os na allwn ni ddechrau gyda'r genhedlaeth ifanc bresennol, ni fyddwn byth yn cael y newid moddol sydd ganddyn nhw mewn mannau fel yr Iseldiroedd, lle mae 40 y cant yn mynd ar feic, ac mewn un ddinas yn Denmarc - yr ail ddinas - mae 80 y cant yn mynd ar feic. Felly, beth ydych chi'n ei gredu y gall y Llywodraeth ei wneud i sicrhau'r newid hwnnw i ddiwylliant mewn gwirionedd?
English: The Active Travel (Wales) Act 2013, of course, is the basis for doing this, recognising that cycling, while important for health, is a mode of transport, and it's important, as is walking, of course. I've always thought that in trying to encourage people to get onto bikes, it's important that they feel safe, and a lot of people won't go on the roads and mix with cars. In the countries that the Member's mentioned, in the Netherlands, for example, and in Denmark, there is segregation between bikes and cars, and that's one of the ways in which people can be encouraged to use bikes more. There's a lot of work to be done, particularly in our cities, to establish bike routes into the cities. We have some bike routes that tend to take people away into the countryside, but we're not yet in a position, I believe, where we can say that we have a proper network of urban cycle routes that will encourage the more reluctant cyclists to actually use a bike rather than feel they've got to compete with cars on the roads. But the active travel Act has begun the process of changing attitudes and encouraging local authorities to put in place proper provision for bikes.
Welsh: Deddf Teithio Llesol (Cymru) 2013, wrth gwrs, yw'r sail ar gyfer gwneud hyn, gan gydnabod, er ei fod yn bwysig i iechyd, mai ffordd o deithio yw beicio, ac mae'n bwysig, fel y mae cerdded, wrth gwrs. Rwyf wedi meddwl erioed, wrth geisio annog pobl i fynd ar feiciau, ei bod hi'n bwysig eu bod nhw'n teimlo'n ddiogel, ac mae llawer o bobl yn anfodlon i fynd ar y ffyrdd a chymysgu gyda cheir. Yn y gwledydd y cyfeiriodd yr Aelod atynt, yn yr Iseldiroedd, er enghraifft, ac yn Denmarc, ceir gwahaniad rhwng beiciau a cheir, a dyna un o'r ffyrdd y gellir annog pobl i wneud mwy o ddefnydd o feiciau. Mae llawer o waith i'w wneud, yn enwedig yn ein dinasoedd, i sefydlu llwybrau beicio i mewn i'r dinasoedd. Mae gennym ni rai llwybrau beicio sy'n tueddu i fynd â phobl i ffwrdd i gefn gwlad, ond nid ydym ni mewn sefyllfa eto, yn fy nhyb i, lle gallwn ddweud bod gennym ni rwydwaith priodol o lwybrau beicio trefol a fydd yn annog y beicwyr mwy amharod i ddefnyddio beic yn hytrach na theimlo bod yn rhaid iddyn nhw gystadlu gyda cheir ar y ffyrdd. Ond mae'r Ddeddf teithio llesol wedi dechrau'r broses o newid agweddau ac annog awdurdodau lleol i gyflwyno darpariaeth briodol ar gyfer beiciau.
English: First Minister, a year ago, the Welsh Government's position was that there were no immediate plans to use public funds for electric vehicle infrastructure. Now, since then, of course, the UK Government has stated its position to phase out diesel cars by 2040. Would you agree with me that it's now essential that the Welsh Government does invest in electric vehicle charging points in town centres initially, and then further afield, to make that transition from diesel to electric cars a reality?
Welsh: Prif Weinidog, flwyddyn yn ôl, safbwynt Llywodraeth Cymru oedd nad oedd unrhyw gynlluniau uniongyrchol i ddefnyddio arian cyhoeddus ar gyfer seilwaith cerbydau trydan. Nawr, ers hynny, wrth gwrs, mae Llywodraeth y DU wedi nodi ei phenderfyniad i gael gwared ar geir diesel yn raddol erbyn 2040. A fyddech chi'n cytuno â mi ei bod yn hanfodol erbyn hyn bod Llywodraeth Cymru yn buddsoddi mewn pwyntiau gwefru cerbydau trydan yng nghanol trefi i gychwyn, ac yna ymhellach i fwrdd, i wneud y newid hwnnw o geir diesel i geir trydan yn realiti?
English: Well, we already do: for example, the on-street residential charge point scheme, which supports local authorities with 75 per cent of capital costs of procuring and installing residential charge points, and with an associated dedicated parking bay. It is a challenge now for all Governments to put in place the network of chargers that will be needed before 2040, and in particular ensuring standardisation as well of chargers. As somebody who drives a hybrid, there are several different sockets that are used, and it's quite difficult to find the right charger. But I expect, over the next four or five years, particularly with intervention from Governments, including ourselves, building on what we've done already, we will see an expanding network of chargers, which will encourage more people then to look initially, I suspect, at hybrids, and then at fully electric vehicles.
Welsh: Wel, rydym ni'n gwneud hynny eisoes: y cynllun pwynt gwefru preswyl, er enghraifft, sy'n cefnogi awdurdodau lleol gyda 75 y cant o gostau cyfalaf caffael a gosod pwyntiau gwefru preswyl, a chyda man parcio penodol cysylltiedig. Mae'n her nawr i bob Llywodraeth gyflwyno'r rhwydwaith o wefrwyr y bydd eu hangen cyn 2040, ac, yn benodol, sicrhau bod gwefrwyr yn cael eu safoni hefyd. Fel rhywun sy'n gyrru car hybrid, ceir llawer o wahanol socedi a ddefnyddir, ac mae'n eithaf anodd dod o hyd i'r gwefrydd iawn. Ond rwy'n disgwyl, dros y pedair neu bum mlynedd nesaf, yn enwedig gydag ymyrraeth gan Lywodraethau, gan gynnwys ni ein hunain, gan adeiladu ar yr hyn yr ydym ni wedi ei wneud eisoes, y byddwn yn gweld rhwydwaith cynyddol o wefrwyr, a fydd yn annog mwy o bobl wedyn i ystyried i gychwyn, rwy'n amau, hybridau, ac yna cerbydau cwbl drydan.
English: I agree entirely on the point on electric vehicles. Perhaps I'll turn back to cycling and how important it is that cycling is a part not only of the active travel plans, but also of the local authority travel plans. I have seen too many of these local plans referring to cycling in the context of leisure and sport and don't put cycling at the heart of the plans as a means of transportation, and Carmarthenshire is an example of that. So, will you urge local authorities to ensure that cycling is a central party of planning for local transportation?
Welsh: Rwy'n cytuno'n llwyr â'r pwynt ynglŷn â cherbydau trydan, felly mi wnaf droi yn ôl at y beicio, a pha mor bwysig yw hi felly bod seiclo yn rhan nid yn unig o'r cynlluniau teithio actif, ond hefyd yn rhan o gynlluniau teithio awdurdodau lleol. Rydw i wedi gweld gormod o'r cynlluniau lleol yma sydd yn sôn am seiclo yng nghyd-destun hamdden a chwaraeon, ond sydd ddim yn rhoi seiclo yng nghanol y cynlluniau fel ffordd o deithio, ac mae sir Gaerfyrddin yn enghraifft o hynny. Felly, a fyddwch chi yn gwella ac yn pwyso ar awdurdodau lleol i wneud yn siŵr bod seiclo yn rhan ganolog o gynlluniau teithio lleol?
English: It is central. Every local authority has to submit its initial maps of the new routes that they are going to develop within their area. They are now working on integrated network routes, and they have to submit them by 3 November this year, and then it will be possible to measure how much progress the authorities have made and how much more support they require in order to go at the right speed in the right direction.
Welsh: Mae e'n ganolog. Mae pob awdurdod lleol yn gorfod rhoi eu mapiau cyntaf i ni o'r llwybrau newydd y maen nhw'n mynd i'w datblygu yn eu hardaloedd. Maen nhw nawr yn gweithio ar fapiau rhwydwaith integredig, ac mae'n rhaid i nhw rhoi'r rheini i ni erbyn 3 Tachwedd 2017 - eleni wrth gwrs - ac wedyn bydd modd mesur pa mor bell mae'r awdurdodau wedi mynd a faint fwy o gefnogaeth sydd eisiau ei rhoi iddynt er mwyn iddynt fynd yn y cyfeiriad iawn ar y cyflymder iawn.
English: Yes. We've been meeting with the Football Association of Wales about this potential bid. We already have an ambitious major events strategy and we'll continue to meet with the key stakeholders to consider how we can take this forward.
Welsh: Gwnaf. Rydym ni wedi bod yn cyfarfod â Chymdeithas Bêl-droed Cymru am y cynnig posibl hwn. Mae gennym ni strategaeth digwyddiadau mawr uchelgeisiol eisoes a byddwn yn parhau i gyfarfod â'r rhanddeiliaid allweddol i ystyried sut y gallwn fwrw ymlaen â hyn.
English: Yes, thanks for the response. It's usually potentially a good idea to make a bid for these large events due to the potential to generate revenue for local businesses, although there is also the possibility of disruption as well. So, there is a balance that we have to make. But we do have a problem at the moment with the state of Cardiff Central Square and also the possible lack of capacity of Cardiff Central railway station. So, are you confident that those issues will be resolved in time for those championships in the summer of 2020?
Welsh: Ie, diolch am yr ymateb. Fel rheol, mae o bosibl yn syniad da gwneud cynnig am y digwyddiadau mawr hyn oherwydd y potensial i greu refeniw i fusnesau lleol, er bod posibilrwydd o darfu hefyd. Felly, ceir cydbwysedd y mae'n rhaid i ni ei daro. Ond mae gennym ni broblem ar hyn o bryd gyda chyflwr Sgwâr Canolog Caerdydd a hefyd diffyg capasiti posibl gorsaf reilffordd Caerdydd Canolog. Felly, a ydych chi'n hyderus y bydd y materion hynny'n cael eu datrys mewn pryd ar gyfer y pencampwriaethau hynny yn haf 2020?
English: Yes. Central Square is being developed rapidly now. With regard to Cardiff Central station, that's a matter for Network Rail. We have pushed Network Rail. I've done it in meetings with Network Rail and it's being done in other ways to redevelop Cardiff Central. It's at a cost of hundreds of millions of pounds but, nevertheless, it's a redevelopment that is needed. We know that, potentially, the passenger numbers at the station will increase three-fold over the next 30 years. With 11 million passengers a year going through the station, it's by far the busiest in Wales and it's growing. We're almost at the point where trains are queuing to get into the station. So, we have impressed on Network Rail the need to invest in that station given the fact that for so many people it's the gateway to Wales.
Welsh: Ydw. Mae'r Sgwâr Canolog yn cael ei ddatblygu'n gyflym nawr. O ran gorsaf Caerdydd Canolog, mater i Network Rail yw hwnnw. Rydym ni wedi pwyso ar Network Rail. Rwyf i wedi ei wneud mewn cyfarfodydd gyda Network Rail ac mae'n cael ei wneud mewn ffyrdd eraill i ailddatblygu Caerdydd Canolog. Mae'n costio cannoedd o filiynau o bunnoedd ond, serch hynny, mae'n ailddatblygiad sydd ei angen. Rydym ni'n gwybod ei bod yn bosibl y bydd nifer y teithwyr yn yr orsaf yn cynyddu i fod dair gwaith yn fwy dros y 30 mlynedd nesaf. Gyda 11 miliwn o deithwyr y flwyddyn yn mynd trwy'r orsaf, dyma'r orsaf brysuraf yng Nghymru o bell ffordd ac mae'n tyfu. Rydym ni bron wedi cyrraedd y pwynt lle mae trenau'n ciwio i fynd i mewn i'r orsaf. Felly, rydym ni wedi pwyso ar Network Rail yr angen i fuddsoddi yn yr orsaf honno o ystyried y ffaith mai dyma'r porth i Gymru i gynifer o bobl.
English: First Minister, I commend what your Government and the previous administration has done to attract high-level events and how you've worked with the respective sporting associations. I think that's a key partnership, and these sorts of achievements produce a gift that keeps on delivering because the marketing value - . People still talk about the wonderful days when the FA Cup was in Cardiff. Many people would like it back, or at least the semi-finals, which, of course, are in Wembley still because of their particular business model. But it really is an exciting way to market Wales and there've been great, great benefits, and you should really learn the lessons about how much a Government can do to market the nation as a whole.
Welsh: Prif Weinidog, rwy'n cymeradwyo'r hyn y mae eich Llywodraeth a'r weinyddiaeth flaenorol wedi ei wneud i ddenu digwyddiadau lefel uchel a sut yr ydych chi wedi gweithio gyda'r cymdeithasau chwaraeon priodol. Rwy'n credu bod honno'n bartneriaeth allweddol, ac mae'r mathau hyn o gyflawniadau yn rhodd sy'n parhau i gyflawni gan fod y gwerth marchnata - . Mae pobl yn dal i sôn am y diwrnodau gwych pan roedd Cwpan yr FA yng Nghaerdydd. Byddai llawer o bobl yn ei hoffi yn ôl, neu'r rowndiau cynderfynol o leiaf, sydd, wrth gwrs, yn Wembley o hyd oherwydd eu model busnes penodol. Ond mae wir yn ffordd gyffrous o farchnata Cymru a bu manteision mawr iawn, a dylech chi wir ddysgu'r gwersi am faint y gall Llywodraeth ei wneud i farchnata'r wlad yn ei chyfanrwydd.
English: Very much so. We've learnt that over the years. Not long after I became First Minister, the Ryder Cup was held and that was a huge event: some 25,000 people there on the final day, millions watching around the world. And, of course, culminating with the Champions League final, which, ironically, was almost a consolation prize for us for not getting to be chosen as a venue for the 2020 championships. It's a consolation prize we very much welcome, of course, in that regard. But what's been key to this is the vision that was shown particularly in the 1990s to develop the Principality Stadium. It was controversial at the time, and he must remember that. But when we look back at the old stadium, it was basically a concrete bowl with toilets. That's the way it was described. Now, of course, it's a far more modern stadium we can attract these events. And it's true to say that sport carries probably the greatest reach of all when it comes to promoting Wales, and we know, of course, with the Euros last year, that probably had the greatest effect in terms of signalling to people that Wales exists as a separate nation, and, of course, triggering more interest in Wales, therefore triggering more investment in time and more visitors.
Welsh: Yn sicr. Rydym ni wedi dysgu hynny dros y blynyddoedd. Ddim yn hir ar ôl i mi ddod yn Brif Weinidog, cynhaliwyd Cwpan Ryder ac roedd hwnnw'n ddigwyddiad enfawr: tua 25,000 o bobl yno ar y diwrnod olaf, miliynau'n gwylio o gwmpas y byd. Ac, wrth gwrs, yn gorffen gyda rownd derfynol Cynghrair y Pencampwyr, a oedd, yn eironig, bron yn wobr gysur i ni am beidio â chael ein dewis fel lleoliad ar gyfer pencampwriaeth 2020. Mae'n wobr gysur yr ydym ni'n ei chroesawu'n fawr, wrth gwrs, yn hynny o beth. Ond yr hyn sydd wedi bod yn allweddol yw'r weledigaeth a ddangoswyd yn enwedig yn y 1990au i ddatblygu Stadiwm Principality. Roedd yn ddadleuol ar y pryd, ac mae'n rhaid ei fod ef yn cofio hynny. Ond pan edrychwn ni'n ôl ar yr hen stadiwm, powlen goncrid â thoiledau oedd ef i bob pwrpas. Dyna'r ffordd y cafodd ei ddisgrifio. Nawr, wrth gwrs, mae'n stadiwm llawer mwy modern y gallwn ni ddenu'r digwyddiadau hyn. Ac mae'n wir dweud ei bod yn debyg mai chwaraeon sydd â'r cyrhaeddiad mwyaf oll pan ddaw i hyrwyddo Cymru, a gwyddom, wrth gwrs, gyda'r Euros y llynedd, mae'n debyg mai hynny gafodd yr effaith fwyaf o ran dangos i bobl fod Cymru'n bodoli fel cenedl ar wahân, ac, wrth gwrs, sbarduno mwy o ddiddordeb yng Nghymru, gan sbarduno mwy o fuddsoddiad mewn amser a mwy o ymwelwyr.